
Për prokurimin e drejtpërdrejtë për rikonstruksionin e burgut të burrelit

Duke u nisur nga gjendja e jashtëzakonshme e krijuar si pasojë e mosfunksionimit të Institucionit të Riedukimit në Kavajë dhe vënies në efiçencë të burgut të Burrelit, me propozimin e Ministrisë së Drejtësisë, Këshilli i Ministrave 

Vendosi:

1. Të miratojë prokurimin e drejtpërdrejtë për rikonstruksionin e godinës së  burgut të Burrelit me firmën “DEA” për shumën deri në 20 milionë lekë.
2. Fondi prej 20 milionë lekësh sipas pikës 1 të këtij vendimi, si dhe 5 milionë lekë për pajisjet e brendshme të burgut do të përballohen brenda fondeve buxhetore të vitit 1997 për Ministrinë e Drejtësisë.
Ky vendim hyn në fuqi menjëherë.

Kryetari i këshillit të Ministrave 
Aleksandër Meksi 



